**"ЖОО оқытушылары мен мектеп мұғалімдерінің кәсіби дамуы: серіктестік тәжірибесі"**

**Орал қаласы. Х Доспанова атындағы №30 ЖОББМ мұғалімі Рыскалиева А.Т**

География – қоршаған ортаны, табиғи құбылыстарды және олардың адам өміріне әсерін зерттейтін ғылым. Теориялық білімді толықтыру және оны тәжірибе жүзінде сынау мақсатында географтар далалық зерттеулер жүргізеді. Осындай зерттеулердің бір түрі – далалық семинарлар. **Орал қаласы мектептерінің география пәні мұғалімдерінің арасында жыл сайын «Мектеп-ЖОО-мектеп» бағдарламасы аясында облыстық семинар өткізу дәстүрге айналған. 23.09.2024 жылы «БҚО Ақжайық ауданы Бударино ауылы маңындағы** **табиғи ландшафттар мен биоалуантүрлілікті зерттеу» тақырыбындағы семинар ұйымдастырылды.**

**Мақсаты:** қорықша аумағындағы биоалуантүрлілікті, табиғи ландшафттарды және экожүйелерді зерттеу, қорықтың экологиялық маңызын анықтау, **далалық зерттеу тәжірибесімен алмасу.**

**Бударин мемлекеттік қорықшасындағы зерттеулер**

1. **Геоморфологиялық зерттеулер** – жер бедерінің қалыптасуын, эрозиялық процестерді және рельефтің өзгерістерін анықтау.
2. **Климаттық бақылаулар** – температура, ылғалдылық, атмосфералық қысым және жел жылдамдығы сияқты метеорологиялық деректерді жинау.
3. **Гидрологиялық зерттеулер** – өзендер мен көлдердің су деңгейін, ағым жылдамдығын, химиялық құрамын зерттеу.
4. **Биогеографиялық зерттеулер** – өсімдіктер мен жануарлар дүниесінің таралуын, экожүйелердің құрылымын зерттеу.
5. **Антропогендік әсерді бағалау** – адам әрекетінің табиғи ортаға ықпалын, жердің эрозиясы, ластану деңгейін анықтау.

**Семинарға БҚМУ, Жаратылыстану факультеті мұғалімдері: Рамазанов С.К, Альжанова Б.С, Кожгалиева Р.Ж және қалалық білім беру бөлімінің жаратылыстану-ғылыми бағытындағы пәндерінің әдіскері Кажгалиева С. Ж қатысып, практикалық жұмыстар ұйымдастырды.**

**Бударин қорықшасында «Жасыл Әлем» акциясы ұйымдастырылып, орман шаруашылығы басшысы Кумаров Е М жетекшілігімен Бударин ауылы маңына жергілікті топыраққа тез бейімделетін ағаш түрлері отырғызылды.**

**Далалық семинардың артықшылықтары**

* Теориялық білімді тәжірибемен ұштастыруға мүмкіндік береді.
* Географиялық зерттеу әдістерін қолдану машықтарын дамытады.
* Қатысушылардың табиғатты тереңірек түсінуіне ықпал етеді.
* Экологиялық мәселелерді зерттеп, шешімдер ұсынуға көмектеседі.

**Қорытынды**

Географтардың далалық семинары – табиғи ортаны зерттеудің маңызды құралы. Мұндай зерттеулер табиғаттың заңдылықтарын тереңірек түсінуге, қоршаған ортаны қорғауға және болашақта экологиялық мәселелерді шешуге бағытталған ғылыми негіздемелер жасауға көмектеседі. Сондықтан далалық зерттеулер география ғылымының ажырамас бөлігі болып табылады.

****

**  **